《问政山拜墓》
元代·方回

五十年前幼学时，登山诸父许追随。
两人兄弟身俱老，万古乾坤事可知。
守墓邻翁姑与酒，传家后嗣孰能诗。
献花馈笋争欢醉，风树茫茫意自悲。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。